Post Earrings New Items All Earrings Wire Work Elegant Hearts & Flowers Petite Picks
Tiger Eye Caged Bead Niobium Post Earrings Slegte nuus vir Noordwes-dorpe uit hofbevinding | Maroela Media
Munisipaliteite wat deur die uitspraak geraak word, is JB Marks (Potchefstroom), Tswaing (Delareyville), Lekwa Teemane (Christiana), Naledi (Vryburg), Ratlou (Setlagole), Madibeng (Brits) en Mamusa (Schweizer-Reneke).
Die hof het bevind dat die aanstelling van die administrateur van die Kagisano Molopo-munisipaliteit in Ganyesa, wat tans onder administrasie is, ongeldig is omdat die aanstelling gemaak is deur die LUR vir plaaslike regering in Noordwes, Gordon Kegakilwe.
Aangesien die Noordwes-regering egter self onder administrasie geplaas is, het die hof beslis die LUR kon nie die aanstelling maak sonder die instemming van die nasionale regering en die Nasionale Raad van Provinsies nie.
Omdat dieselfde omstandighede geld en dieselfde prosedures gevolg is by die ander munisipaliteite wat in Noordwes onder administrasie is, sal die hofbevinding ook op hulle van toepassing wees, het Carin Visser, DA-LP van Sannieshof, aan Maroela Media gesê.
Die verdere vrae wat nou ter sprake kom omdat die owerhede die situasie so onbeholpe en wederregtelik hanteer het, is die geldelike implikasies van die betaling van salarisse aan amptenare wat op ongeldige wyse aangestel is vir die tersaaklike munisipaliteite, waarvan verskeie reeds vir alle praktiese doeleindes bankrot is, en of al die besluite van die amptenare wie se aanstellings ongeldig was, dus ook ongeldig is.
Die hofuitspraak het Woensdag, toe Visser dit onder die aandag van die parlement gebring het, gelei tot die uitstel van ‘n debat in die Nasionale Raad van Provinsies wat oor die ingryping by munisipaliteite in Noordwes sou handel, omdat die wettigheid van die hele ingryping nou in die gedrang is.
Visser het gesê die toestande van munisipaliteite in Noordwes is benard. Die enigste oplossing is om terug te keer na basiese beginsels van begroting en projekbestuur. Slegs die poste wat ‘n munisipaliteit kan bekostig moet gefinansier word, en salarisse kan nie die begroting heeltemal oorheers nie. Die bekwaamste en bes gekwalifiseerde mense moet aangestel word teen die laagste moontlike koste, en slegs as hulle die werk kan doen.
Geen aanstellings, skelm of nie, word enigsins by enige SA instelling afgedank nie. Waag dit en die unie mafia is daar met groot sukses want die stert swaai die hond.
Wat anders kan mens verwag van ons Skitterende Kakistokrasie!!!
Naledi Vryburg het hopeloos te veel personeel. Sal moet verminder en volgens begroting werk. Te veel bestuurders wat niks doen nie. Hou het vergaderings.
Absoluut reg Kolle. Hier plaaslik (sal maar nie sê waar) is ‘n klerk letterlik met hanse in die geldlaai betrap.
Wat gebeur? by die hofverskyning is die héle kantoor in die hof – in ondersteuning. Zondo gebeur is net nog ‘n voorbeeld!
Die VBS is net nog ‘n voorbeeld – geen merkbare optrede.